
Kővágószőlősi római kori villa és mauzóleum fejlesztési terve

Kulcsszavak: Műemlékvédelem; rom megóvás; revitalizálás
Kővágószőlősön található hazánk egyik jelentős régészeti lelőhelye, ahol egy római kori villa és a hozzá tartozó sírkamra helyezkedik el. A 20. század második felében kezdődtek a feltárások, azt követően Hajnóczy J. Gyula tervei alapján rekonstruálták a romokat.
Ma már egy elgazosodott, omladozó, szomorú maradvány fogad minket, ha odatalálunk egyáltalán a valamikori villához. Mit tehetnénk, hogy minőségi módon meg tudjuk őrizni azokat a régészeti kincseinket, amiket nem tudunk a múzeumba elszállítani? A mai modern világban vajon mi vonzaná oda az embereket? Be lehet-e kapcsolni a turizmusba a kővágószőlősi romokat? Ezekre a kérdésekre kerestük a választ a fejlesztési terv megalkotása során.
Dolgozatunk két részre bontható, kutatásra és koncepciótervre.



